Document ID: 31995R3093

Uredba Sveta (ES) št. 3093/95
z dne 22. decembra 1995
o stopnjah dajatve, ki jo uporablja Skupnost in izhaja iz pogajanj na podlagi člena XXIV.6 GATT po pristopu Avstrije, Finske in Švedske k Evropski uniji
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti členov 113 in 28 Pogodbe,
ob upoštevanju predloga Komisije,
ker so v skladu s členom 2 Akta o pristopu Avstrije, Finske in Švedske te države 1. januarja 1995 začele uporabljati Skupno carinsko tarifo;
ker je Skupnost začela pogajanja na podlagi odstavka 6 člena XXIV Splošnega sporazuma o tarifah in trgovini iz leta 1994 (GATT 1994), da bi razrešila primere, v katerih uporaba Skupne carinske tarife v novih državah članicah vodi v spremembe ali odpravo tarifnih koncesij, ki so jih uporabljale pred tem;
ker je uporaba Skupne carinske tarife v novih državah članicah v nekaterih primerih povzročila zvišanje, v drugih pa znižanje tarif, ki so jih uporabljale prej;
ker je v okviru pogajanj s številnimi tretjimi državami primerno, da se za večino nekmetijskih izdelkov že od 1. januarja 1996 uporabljajo konvencionalne stopnje dajatve, ki ustrezajo tretji stopnji tarifnih znižanj, predvidenih v GATT 1994 listi Skupnosti dvanajsterice, ki se mora v skladu z navedeno listo izvršiti 1. januarja 1997;
ker je iz istih razlogov tudi primerno, da se za nekatere kemične izdelke, za katere se sedaj uporabljajo avtonomne opustitve dajatev, konvencionalne stopnje dajatev znižajo od 1. januarja 1996,
ker je primerno, da se za nekatere elektronske komponente iz oznak KN8541 in 8542od 1. januarja 1996 znižajo tako konvencionalne kot avtonomne stopnje dajatev na raven končnih stopenj, predvidenih v GATT 1994 listi Skupnosti dvanajsterice, in v nekaterih primerih pod navedeno raven;
ker je za nekatere druge izdelke primerno, da se pospeši izvajanje zaporednih faz znižanj konvencionalnih stopenj dajatve, predvidenih v GATT 1994 listi Skupnosti dvanajsterice, in da se v nekaterih primerih znižajo konvencionalne stopnje dajatve (v nekaterih primerih v obliki tarifnih kvot) pod raven končne stopnje, predvidene v navedeni listi,
SPREJEL NASLEDNJO UREDBO:
Člen 1
1. Skupnost od 1. januarja 1996 uporablja konvencionalne stopnje dajatev, ki ustrezajo tretji stopnji znižanja iz GATT 1994 liste Skupnosti dvanajsterice.
2. Odstavek 1 se ne uporablja za kmetijske proizvode, kot so določeni v Prilogi I k sporazumu STO o kmetijstvu, in za tiste nekmetijske proizvode, ki so našteti v Prilogah I, II in III k tej uredbi.
Člen 2
Od 1. januarja 1996 je konvencionalna stopnja dajatve za izdelke iz Priloge I tista, ki je navedena v stolpcu 3 navedene priloge.
Člen 3
Od 1. januarja 1996 sta avtonomna in konvencionalna stopnja dajatve za izdelke iz Priloge II tisti, ki sta navedeni v stolpcu 3 oziroma 4 navedene priloge.
Člen 4
1. Za izdelke iz Oddelka I Priloge III se 1. januarja 1996 uporabljajo konvencionalne stopnje dajatve, ki so navedene v stolpcu 3.
2. Za izdelke iz Oddelka 2 Priloge III se konvencionalne stopnje dajatve postopoma znižujejo v skladu s časovnim razporedom iz stolpca 3.
3. Za izdelke iz Oddelka 3 Priloge III in v mejah količin, navedenih v stolpcu 3, se 1. januarja 1996 uporabljajo konvencionalne stopnje dajatve, navedene v stolpcu 4.
Člen 5
Za kmetijske proizvode Komisija sprejme natančna pravila za uporabo člena 4(3) v skladu s postopkom iz člena 23 Uredbe Sveta (EGS) št. 1766/92 z dne 30. junija 1992 o skupni tržni ureditvi za žita [1] in v ustreznih določbah drugih uredb o skupnih tržnih ureditvah.
Člen 6
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1995

Labels: 3
18
15